12 țări UE, printre care și România, solicită Comisiei Europene să protejeze alegerile din Europa de interferențele străine
Franța, Germania și alte 10 țări din Uniunea Europeană, printre care și România, doresc ca Comisia Europeană să își folosească competențele conferite de Legea privind serviciile digitale pentru a proteja integritatea alegerilor europene împotriva interferențelor străine, se arată într-o scrisoare semnată de cele 12 țări, citată de Reuters.